దామోదరం సంజీవయ్య
సంజీవయ్య 1921 ఫిబ్రవరి 14న కర్నూలు జిల్లా, కల్లూరు మండలములో, కర్నూలు నుండి ఐదు కిలోమీటర్ల దూరములో ఉన్న పెద్దపాడు లో ఒక దళిత కుటుంబములో మునెయ్య, సుంకులమ్మ దంపతులకు జన్మించాడు. ఐదుగురు పిల్లలున్న ఆ కుటుంబములో చివరివాడు సంజీవయ్య. ఆయన కుటుంబానికి సొంత భూమి లేకపోవడము వలన నేత పనిచేసి, కూలి చేసి జీవనము సాగించేవారు. సంజీవయ్య పుట్టిన మూడు రోజులకు తండ్రి మునెయ్య చనిపోగా కుటుంబము మేనమామతో పాలకుర్తికి తరలివెళ్లినది. అక్కడ సంజీవయ్య పశువులను కాసేవాడు. మూడు సంవత్సరాల తరువాత తిరిగి పెద్దపాడు చేరుకున్నారు. సంజీవయ్య అన్న చిన్నయ్య కుటుంబ పోషణ బాధ్యతలు స్వీకరించి సంజీవయ్యను బడికి పంపించాడు. పెద్దపాడులో 4వ తరగతి వరకు చదివి ఆ తరువాత కర్నూలులోని అమెరికన్ బాప్టిస్ట్ మిషన్ పాఠశాలలో చేరాడు. 1935లో కర్నూలు మున్సిపాలిటీ ఉన్నత పాఠశాలలో చేరి 1938లో SSLC (ఎస్.ఎస్.ఎల్.సీ) జిల్లాలోనే ప్రథమునిగా ఉత్తీర్ణుడయ్యాడు.
పెద్దపాడు (కల్లూరు)
కర్నూలు అని వినగానే ముందు గుర్తుకు వచ్చేది కొండారెడ్డి బురుజు. కర్నూలు ప్రక్కనే ఆరు కిలోమీటర్ల దూరంలో పెద్దపాడు గ్రామం ఉన్నది. ఈ గ్రామంలో మన ఆంధ్ర రాష్ట్ర ముఖ్యమంత్రిగా పని చేసిన దామోదరం సంజీవయ్య పుట్టిన గ్రామం. ఈఊరిలో మూడు దేవాలయాలు ఉన్నాయి. అందులో శివాలయము, చెన్నకేశవ దేవాలయము, రామాలయము ఉన్నాయి.ఈ ఊరిలో 10,000 వేల మంది జనాభా నివసిస్తున్నారు.ఈ జిల్లాలో చూడ దగిన ప్రాంతాలు చాలా ఉన్నాయి. మంత్రాలయం, శ్రీశైలం, మహనంది, కాలువ బుగ్గ, వెంకైపల్లె,నాగలాపురం, ఆదోని, బ్రహ్మంగారి మటం,అ హొబిలం.
2001 వ.సంవత్సరం జనాభా లెక్కల ప్రకారం గ్రామ జనాభా 4,408. ఇందులో పురుషుల సంఖ్య 2,378, మహిళల సంఖ్య 2,030, గ్రామంలో నివాస గృహాలు 838 ఉన్నాయి.